Ľuboreč (obec)

Ľuboreč je obec na Slovensku v okrese Lučenec. Najvýznamnejšou pamiatkou je gotický evanjelický kostol.

Kultúra a zaujímavosti

Pamiatky

Gotický evanjelický kostol 
V obci sa nachádza gotický kostol patriaci Evanjelickej cirkvi. Stavba pochádza pravdepodobne zo 14. storočia. Z architektonického hľadiska sa jedná o jednoloďovú stavbu s polygonálnym presbytériom. V kostole nájdeme hodnotné fresky, ktoré sú datované do obdobia okolo roku 1385. Zobrazujú motívy Zvestovania, Klaňania sa troch kráľov, Korunovania Panny Márie a cyklus dvanástich apoštolov. Kostol prešiel stavebnými úpravami v 17. a 18. storočí. Od Reformácie, kedy sa začali v kostole odbavovať protestantské bohoslužby bol kostol upravený potrebám cirkvi. Pravdepodobne vtedy došlo k zatretiu gotických fresiek, interiér kostola bol doplnený typickou portestantskou emporou. Strop kostola je drevený. Oltár a kazateľnica sú barokové práce z 18. storočia. K objavu fresiek došlo pri obnove chrámu v roku 1899. Kostol s narušenou statikou bol obnovovaný v roku 1960. V súčasnosti boli reštaurované fresky v interiéri.

Osobnosti obce

Rodáci 
 Ema Goldpergerová (* 1853 – † 1917), spisovateľka, národná buditeľka, etnografka a muzeologička
 Ľudovít Maróthy (* 1863 – † 1899), spisovateľ, evanjelický kňaz 
 Izabela Božena Sláviková (* 1865 – † 1941), kultúrna pracovníčka
 Ján Hrk (* 1923 – † 1991), hudobný skladateľ, rozhlasový a televízny pracovník

Pôsobili tu 
 Peter Sextius (* 1628 – † 1691), náboženský spisovateľ a evanjelický kňaz
 Elena Maróthy-Šoltésová (* 1855 – † 1939), prozaička, redaktorka, publicistka a predsedníčka spolku slovenských žien Živena

Referencie

Iné projekty

Externé odkazy 
 Oficiálna stránka obce
 Apsida.sk - profil gotického kostola
 Najkrajší kraj- turistické atrakcie v obci
 Tournovohrad.sk- história a osobnosti obce

 
Obce okresu Lučenec